سفرلرينده پيشه وريني هميشه سيلاحداشلاريندان و «د.ت.ك.» امكداشلاريندان بيري موشاييعت ائديردي. بوگون اونون موعاوني غولام يحيا و «د.ت.ك.» نين مسوول امكداشي شورالار ايتتيفاقينين تبريزده كي باش قونسولو نوري قوليئف موشاييعت ائديرديلر. هميشه  ماشينين دال جرگه سينده اوتوران پيشه وري، بو دفعه عادتينه خلاف چيخاراق، سوروجونون يانيندا ايلشميشدي. يول يولداشلاري اونا دال چئويرمه يي اؤزلرينه قباحت حئساب ائتديكلرينه پيشه وريني اينانديرابيلميشديلر. گئجه دن سحر ساعات 6 راده لرينده چيخميش، قضا ايسه اوندان تقريبن بير ساعات سونرا باش وئرميشدي. دئييرلر سوروجو رول داليسيندا يوخلورموش. اييول گونلرينده سحر ساعات 6 راده لرينده يولا چيخماق او قدر ده تئز دئييلدير. سحر - سحر يئنيجه ايشه باشلاميش آدامين تئزليكله يوخو توتماسي دا او قدر اينانديريجي دئييلدير. ماشيندا  پيشه وري دن اوچ آدامين خسارت آلماسي يقين كي، تصادوفي دييلدير.